मेक अमेरिका ग्रेट अगेन

मेक अमेरिका ग्रेट अगेन वा मागा () शाब्दिक अर्थ (अमेरिकालाई फेरि महान बनाऔँ) एक अमेरिकी राजनीतिक नारा हो। यस नारालाई  डोनाल्ड ट्रम्पले सन् २०१६, २०२० र २०२४ मा आफ्नो राष्ट्रपतीय अभियानको समयमा लोकप्रिय बनाएका थिए। मागा शब्दलाई ट्रम्पको विचारधारा, राजनीतिक आधार वा त्यो आधारभित्रका व्यक्ति वा व्यक्तिहरूको समूहलाई जनाउन पनि प्रयोग गरिन्छ। यस नारा लोकप्रिय संस्कृतिको घटक बनिरहँदा यसलाई व्यापक रूपमा प्रयोग गरिएको थियो भने कला, मनोरञ्जन र राजनीतिमा यसका थुप्रै भिन्न रूपहरू उत्पन्न  भएका थिए हाल यस नारा ट्रम्पलाई राष्ट्रपतिको रूपमा हेर्न चाहेका वा उनका समर्थक र विरोधीहरू दुवैद्वारा मागा निगम नामको रूपमा प्रयोग भइरहेको छ।

यो नारा मूल रूपमा रोनाल्ड रेगनले सन् १९८० को आफ्नो राष्ट्रपतीय अभियानको समयमा प्रयोगमा ल्याइएको  
लेट्स मेक अमेरिका ग्रेट अगेन नामक नारासँग सम्बन्धित छ। यसलाई अमेरिकी असाधारणवादको प्रतिनिधित्व गर्ने र केही समूहहरूलाई बहिष्कार गरी आदर्शवादी वा रोमान्टिक अमेरिकी विगतलाई बढावा दिने नाराका रूपमा वर्णन गरिएको छ। थुप्रै विद्वान, पत्रकार र टिप्पणीकर्ताहरूले यस नारालाई जातिवादीको सङ्ज्ञा दिएका छन्।

 इतिहास 

 रोनाल्ड रेगन 
"लेट्स मेक अमेरिका ग्रेट अगेन" रोनाल्ड रेगनको सन् १९८० को राष्ट्रपतीय चुनावी अभियानको समयमा लोकप्रिय रूपमा प्रयोग गरिएको थियो। त्यस समय संयुक्त राज्य अमेरिका घरेलु अर्थतन्त्रमा स्थिर मन्दीको कारण बिग्रँदै गएको अवस्थाबाट गुज्रिरहेको थियो। देशको आर्थिक सङ्कटलाई आफ्नो अभियानको लागि आधारको रूपमा प्रयोग गर्दै, रेगनले मतदाताहरूमा देशभक्तिको भावना जगाउन यो नारालाई प्रयोगमा ल्याएका थिए। सन् १९८० को रिपब्लिकन राष्ट्रिय सम्मेलनमा आफ्नो उम्मेदवारी अनुमोदन गर्दै रेगनले यस्तो भनेका थिए; "रोजगारीको अवसर नपाएकाहरू बस्ने भित्री सहरहरूमा विशेषगरी हामी नयाँ अवसरहरूलाई उत्प्रेरित गर्नेछौँ। आश मारेकाहरूका लागि हामी आशा पुनर्स्थापित गर्नेछौँ र अमेरिकालाई फेरि महान बनाउनको लागि हामी उनीहरूलाई एक महान राष्ट्रिय धर्मयुद्धमा स्वागत गर्नेछौँ"। 

 बिल क्लिन्टन 
यस वाक्यांशलाई बिल क्लिन्टनले सन् १९९२ को राष्ट्रपतीय चुनावी अभियानको समयमा आफ्ना भाषणहरूमा प्रयोग गरेका थिए। राष्ट्रपति क्लिन्टनले श्रीमती हिलारी क्लिन्टन सन् २००८ को राष्ट्रपति पदको प्रारम्भिक अभियानको लागि प्रसारित रेडियो विज्ञापनमा पनि यस वाक्यांशलाई प्रयोग गरेकी थिइन्।

 डोनाल्ड ट्रम्पद्वारा प्रयोग 

सन् २०१२ को अमेरिकी राष्ट्रपतीय निर्वाचनमा राष्ट्रपति बाराक ओबामालाई चुनौती दिने अनुमानपछि ट्रम्पले 
सन् २०११ को डिसेम्बर महिनामा एक बयान जारी गरी भविष्यमा राष्ट्रपति उम्मेद्वारको रूपमा दौडको सम्भावनालाई प्रष्ट पारी एउटा बयान जारी गरेका थिए जुन यस प्रकार छ; "मैले मेरा सबै विकल्पहरू खुला छोड्नुपर्छ किनभने, सबै भन्दा माथि हामीले अमेरिकालाई फेरि महान बनाउनुपर्छ।" 

सन् २०११ को डिसेम्बरमा उनले "मेकिङ अमेरिका #१ अगेन" उपशीर्षकको एउटा पुस्तक प्रकाशित गरेका थिए। सन् २०१५ मा यसलाई पुनः प्रकाशनमा गरी "मेक अमेरिका ग्रेट अगेन" नामक शीर्षक राखिएको थियो। सन् २०१२ जनवरी १ मा ट्रम्प समर्थकहरूको समूहले टेक्ससको राज्य सचिवको कार्यालयमा "मेक अमेरिका ग्रेट अगेन पार्टी" सिर्जना गर्न कागजात बुझाएको थियो। 
यस पार्टीले ट्रम्पलाई राष्ट्रपतीय निर्वाचनमा तेस्रो-पक्षको उम्मेदवार बन्ने निर्णय गरेको भए पार्टीको उम्मेद्वार बन्न समर्थन दिने भनेको थियो।

बाराक ओबामाले मिट रोमनीलाई पछि पार्दै निर्वाचनमा जित हासिल गरेको भोलिपल्ट अर्थान् सन् २०१२ नोभेम्बर ७ मा ट्रम्पले औपचारिक रूपमा यस नाराको प्रयोग गर्न थालेका थिए। ट्रम्पले यो नारा सन् २०१३ अगस्टमा जोनाथन कार्लसँगको अन्तर्वार्तामा पनि प्रयोग गरेका थिए।
आफ्नो प्रारम्भिक कथनको रूपमा उनले सर्वप्रथम "वि विल मेक अमेरिका ग्रेट" नारालाई प्रचार गर्ने विचार गरेतापनि यो वाक्यांश उपयुुक्त नरहेको महसुस गरी "मेक अमेरिका ग्रेट" नामक नारालाई सतहमा ल्याउने विचार गरेका थिए। उनले अन्ततः "मेक अमेरिका ग्रेट अगेन" वाक्यांशलाई उपयुक्त ठानी यसलाई चयन गरेका थिए।
उनले सन् १९८० देखि सन् २०१५ सम्म रेगनद्वारा प्रयोग गरिएकै यसै नाराबारे अनजान भएको दाबी गरेतापनि उनले उनले यसलाई ट्रेडमार्क नगर्ने उल्लेख गरेका थिए। 
सन् २०१२ को नोभेम्बरमा उनले संयुक्त राज्य अमेरिकाको एकस्व र ट्रेडमार्क कार्यालयसँग राजनीतिक उद्देश्यका लागि नारा प्रयोग गर्ने विशेषाधिकारको अनुरोध गर्दै एउटा आवेदनमा हस्ताक्षर गरेपछि सन् २०१५ जुलाई १४ मा यसलाई सेवा चिन्हको रूपमा दर्ता गरिएको थियो।
उनले सन् २०१६ को राष्ट्रपतीय चुनावी अभियानलाई औपचारिक रूपमा सुरु गरेपछि आवेदनमा भनिएको उद्देश्यका लागि नारा प्रयोग गरिएको कुरालाई प्रष्ट पारेका थिए।

 रुपान्तरित नारा 
 ट्रम्प विरोधी, व्यङ्ग्य रूपहरू 
 मेक डोनाल्ड डम्प अगेन
 मेक अर्थ ग्रेता अगेन

सन्दर्भ सामग्रीहरू

श्रेणी:सन् २०२० अमेरिकी राष्ट्रपतीय निर्वाचन